**Komáromi János**

**kisze bábú**

felhők fodrán napfény csillan  
tél hidege most elillan  
kisze bábú tűzben égett  
tavaszt hozzon az igézet  
  
madár dalos hűvös reggel  
rügyben őrzött levelekkel  
kisze bábú vízbe fulladt  
elvitte a jeges múltat  
  
egy játékos szellő gyerek  
kerget pajkos verebeket  
kisze bábú szalma teste  
elszaladt a tél, a beste

virágok nyílni akarnak  
színt adni barna avarnak  
kisze bábú sajnálhatod  
Te ezt már meg nem láthatod

**Komáromi János: kisze, kisze**

kisze, kisze szalmából  
perzselődj a lángoktól  
vörös táncban hamvadj el  
nekünk most már tavasz kell  
  
kisze, kisze halálod  
könnyű lesz, majd meglátod  
pernyeként az égbe szállj  
napsugarat megtalálj

kisze, kisze tél hava  
jégszakállú, menj haza  
dideregtünk eleget  
vártuk már a meleget  
  
kisze, kisze áldozat  
tűz emészt, nem kárhozat  
emléked még bennünk él  
eltűntél már, mint a tél

[**Mentovics Éva: Lángolj, kisze, vidd a telet!**](http://www.operencia.com/versek/uennepek-husvet/1138-mentovics-eva-langolj-kisze-vidd-a-telet-)

Ahogyan a kisze ég,   
úgy tűnjön el minden jég!  
Csorduljon a jégcsap könnye,  
éltet adjon minden csöppje!  
  
Amikor a kisze lángol,   
fusson a fagy hét határról!  
Dőljön le az összes hófal,   
tavasz jöjjön minden jóval:

gólyahírrel, napsugárral,   
szárnyaljon a víg madárdal,  
csattogjon a gólyakelep…  
szaladj már tél, ott a helyed,

ahol hívnak, ahol várnak,  
szíves szóval invitálnak.  
Hadd fogadjuk a víg tavaszt,  
mely orcánkra mosolyt fakaszt,

derűt ígér, víg kacagást –  
felednénk már a havazást.  
Csobbanjon a csermely fodra,   
rügy pattanjon sombokorra!

Lila sáfrány, csillagvirág  
hirdesse, hogy szép a világ.  
Lángolj, kisze, vidd a telet,  
bimbózz, tavasz, itt a helyed!  
  
Kisze, kisze, szalmabáb,  
égj el minél hamarább,  
füsttel írd a kéklő égre:  
Jöjj el, tavasz, jöjj már végre!

**Kiszecsúfoló / népköltés/**Kice, vice, villő,  
gyűjjön rád a himlő,  
behoztuk a zöld ágat,  
kivisszük a kice vicét.  
kice, vice, villő,

 gyűjjön rád a himlő.

Kiszebábot égess el,   
Bút és gondot űzz most el!   
Huss el tél, lám jő a tavasz,   
Bút és bajt a bábra akassz!

Fújj, szél, meleg szél,  
Jön a tavasz, fut a tél!

 Ég a kisze, lánggal ég,  
Bodor füstje felszáll;  
Tavaszodik, kék az ég,  
Meleg a napsugár.  
  
Mire füstje eloszlik,  
A hideg köd szétfoszlik.  
Egész kitavaszodik.

Kiszejárás:  
  
Ének:Elmúlott a rövid farsang,de mi azt nem bánjuk,sirassák a lányok,itthon maradásuk,  
        Akiknek a sok sírástól ráncos az orcájuk!  
Mondóka:Húshagyó,húshagyó,itt maradt az eladó,kinek maradt nagylánya,hajtsa ki a gulyára!

Ének:Katicabogárka,szállj fel az égbe,mond meg Istenkének,vigye el a hideget,hozza el a meleget!  
Lányok:Süss már fel nap!  
Fiúk:Itt a tavasz!  
  
Ének:Süss fel nap,Szent-György nap,kert alatt a kislibáim megfagynak!  
        Süss ki,süss ki napocska,Isten tányérkája  
        Süss ki meleg,bújj el hideg,Isten kapujába!  
  
Lányok:Nincs még itt a tavasz!Itt a kisze!  
Fiúk:Kergessük el a kiszét!Kergessük el a telet!

Ének:Haj ki Kisze,kiszőce,gyüjj be sódar,gömböcke!Felenyei lányok,  
piros tulipánok,födémesi lányok,  
fekete cigányok!  
Csáki Mari ládája,üresen van bezárva,  
ha üresen nem volna,kiszére adott volna.  
Bubis Angi otthon ül,a kiszére pendőt sző,

Vígan várjuk Szent.Györgyöt,  
énekszóval pünkösdöt!

Mindenki:Haj ki kisze,haj,nem lesz semmi baj!Haj ki kisze,haj,nem lesz semmi baj!

Ég a kisze,lánggal ég,bodor füstje felszáll,  
Tavaszodik,kék az ég,meleg a napsugár,  
Mire füstje eloszlik  
A hideg köd szétfoszlik  
Egész kitavaszodik!

Gyere tavasz várva-várlak  
Hozz zöld ruhát fűnek-fának!  
Azt mondják a cinegék  
Itt a tavasz,nyitni kék!  
Kék ibolya,hóvirág  
Csupa öröm a világ!  
Fúj a szél,meleg szél  
Jön a tavasz,fut a tél!

Ének:  
Bújj,bújj zöld ág,zöld levelecske  
Nyitva van az arany-kapu  
Csak bújjatok rajta!  
Nyisd ki rózsám kapudat,kapudat,  
Hadd kerüljem váradat,váradat,  
Szita,szita péntek  
Szerelem csütörtök  
Dob szerda!

(<http://kompetencia-oviban.blogspot.hu/2011/03/eluldoztuk-teletkiszezes.html>)

[](http://mek.niif.hu/02100/02152/html/07/img/07-152-11.jpg)

*Haj ki, kisze, haj, gyöjj be, sódar, gyöjj!  
Haj ki, kisze, kiszőke, gyöjj be, sódar, gömbőce!  
Az a Szabó Margit ojjan híres asszony,  
ruhát kértünk tőle, a kiszére adott.*

|  |
| --- |
| Villő, villő ki háza ez? |
| Biz a jámbor ember háza. |
| Falu végén selyemsátor |
| Villő, villö, selyemsátor. |
| Adjon kendtek tyúkmonyát, |
| Ha nem tojott a kakas, |
| Egye meg a farkas! |

[](http://mek.niif.hu/02100/02152/html/07/img/07-153-12.jpg)

*Víllő, víllő, selemsátor!  
Vár’ meg, víllő, vár’ meg,  
hagy vegyem rám gyócsingem,  
kireleiszon, kriszteleiszon!*

|  |
| --- |
| Kice, kice villő, |
| Majd kivisszük kice-vicét, villő, |
| Majd behozzuk a zöld ágat villő. |
| Kice, vice villő, |
| Gyüjjön rád a himlő. |
| Behoztuk a zöldágat, |
| Kivisszük a kice-vicét |
| Kice-vice villő, |
| Gyüjjön rád a himlő |
| Határainkat a jégeső el ne verje! |
| Kice-vice villő, |
| Gyüjjön rád a himlő! |